3.1 ประวัติความเป็นมา

บริษัท อีโนเว รับเบอร์ (ประเทศไทย) จำกัด (มหาชน)
เดิมได้จดทะเบียนตามประมวลกฎหมายแพ่งและพาณิชย์ ประเภทบริษัทจำกัด เมื่อวันที่ 15 ธันวาคม
พ.ศ. 2512 ภายใต้ชื่อ บริษัท อีโนเว รับเบอร์ (ประเทศไทย) จำกัด
ซึ่งเป็นการร่วมทุนระหว่างตระกูลลี้อิสสระนุกูล
ผู้มีความเชี่ยวชาญและประสบการณ์ในอุตสาหกรรมยานยนต์ในประเทศไทย และบริษัท อีโนเว
รับเบอร์ จำกัด ผู้นำด้านการผลิตยางรถจักรยานยนต์และชิ้นส่วนยางของประเทศญี่ปุ่น
เพื่อผลิตยางนอก-ยางในรถจักรยานยนต์เป็นรายแรกของประเทศไทยภายใต้เครื่องหมายการค้า
“IRC”

เมื่อความต้องการของตลาดยานยนต์เกิดความหลากหลายมากขึ้น บริษัทฯ
จึงได้ขยายสายการผลิตเพิ่มเติมในผลิตภัณฑ์ชิ้นส่วนยางเพื่อใช้ในอุตสาหกรรม
ซึ่งเป็นชิ้นส่วนยางที่นำไปประกอบในรถยนต์ รถจักรยานยนต์ และอุปกรณ์เครื่องใช้ไฟฟ้าต่างๆ
ตามคุณสมบัติ (SPECIFICATION) ที่ลูกค้าเป็นผู้กำหนด
เพื่อตอบสนองความต้องการลูกค้าที่หลากหลายและเพิ่มมูลค่าทางธุรกิจ ต่อมาบริษัทฯ
ได้จดทะเบียนแปรสภาพเป็นบริษัทมหาชนจำกัด เมื่อวันที่ 30 ธันวาคม พ.ศ. 2536
มีทุนจดทะเบียนชำระแล้ว 200 ล้านบาท และมีมูลค่าหุ้นที่ตราไว้หุ้นละ 1 บาท

ตลอดระยะเวลากว่า 40 ปี บริษัทฯ มีการพัฒนาผลิตภัณฑ์ใหม่ๆ ออกสู่ตลาด
และส่งมอบผลิตภัณฑ์คุณภาพให้กับลูกค้า ทำให้บริษัทฯ
เป็นที่รู้จักและได้รับการยอมรับจากลูกค้าทั้งในและต่างประเทศ ซึ่งมีข้อพิสูจน์จากรางวัลเกียรติยศ
และประกาศนียบัตรรับรองมาตรฐานในระดับสากลจากสถาบันรับรองคุณภาพต่างๆ อาทิ
มาตรฐานบริหารคุณภาพ ISO9001:2008 มาตรฐานบริหารงานคุณภาพสำหรับอุตสาหกรรมยานยนต์
ISO/TS16949 มาตรฐานผลิตภัณฑ์อุตสาหกรรม (ม.อ.ก.) มาตรฐานผลิตภัณฑ์ยุโรป (E-Mark)
และมาตรฐานการจัดการสิ่งแวดล้อม (ISO14001:2004)

ปัจจุบันบริษัทฯ มีฐานการผลิต 2 แห่ง คือ ที่อำเภอวังน้อย จังหวัดพระนครศรีอยุธยา
ดำเนินการผลิตชิ้นส่วนยางเพื่อใช้ในอุตสาหกรรม และ ที่อำเภอธัญบุรี จังหวัดปทุมธานี
ดำเนินการผลิตยางนอกและยางในรถจักรยานยนต์ และดำเนินการประกอบวงล้อรถจักรยานยนต์

3.2 พัฒนาการที่สำคัญของบริษัทฯ 

พ.ศ. 2512  ก่อตั้งบริษัทฯ โดยการร่วมทุนระหว่างตระกูลลี้อิสสระนุกูล และบริษัท อีโนเว รับเบอร์ จำกัด (ประเทศญี่ปุ่น) ด้วยทุนจดทะเบียน 10 ล้านบาท

พ.ศ. 2531  เริ่มสายการผลิตชิ้นส่วนยางเพื่อใช้ในอุตสาหกรรมยานยนต์และอุตสาหกรรมอื่นๆ

พ.ศ. 2536  บริษัทฯ ได้ระดมเงินทุนจากประชาชนทั่วไป เพื่อขยายการลงทุน บริษัทฯ
จึงได้จดทะเบียนแปรสภาพจากบริษัทจำกัด เป็นบริษัทมหาชนจำกัด

พ.ศ. 2539  บริษัทฯ เพิ่มทุนจดทะเบียนจาก 100 ล้านบาท เป็น 200 ล้านบาท
เพื่อขยายสายการผลิตชิ้นส่วนยางเพื่อใช้ในอุตสาหกรรม

 บริษัทฯ ร่วมทุนกับ The Asian Inoue Rubber PTE.Ltd.(Singapore) และ Sao Vang
Rubber (Vietnam) Co.,Ltd. จำนวน 1 ล้านดอลลาร์สหรัฐ (10%) ก่อตั้ง Inoue Rubber

Vietnam Co.,Ltd. หรือ Cong Ty Tnmm Cao Su Inoue Vietnam Co.,Ltd.
ขึ้นในประเทศเวียดนาม ด้วยทุนจดทะเบียน 10 ล้านดอลลาร์สหรัฐ เพื่อผลิตยางนอก-ยางใน
(รถจักรยานยนต์, รถเข็น Barrow, รถจักรยาน และ Hard Cart)

พ.ศ. 2541  เดือนพฤษภาคมได้รับการรับรองระบบคุณภาพมาตรฐานสากล ISO 9002
สำหรับโรง

งานผลิตชิ้นส่วนยางที่อำเภอวังน้อย จังหวัดพระนครศรีอยุธยา

 เดือนพฤศจิกายนได้รับการรับรองระบบคุณภาพมาตรฐานสากล ISO
9002ในสายยางใน-ยางนอกรถจักรยานยนต์

 เดือนธันวาคม ได้รับการรับรองมาตรฐานผลิตภัณฑ์ยุโรป (E-Mark)

พ.ศ. 2542  ได้รับการรับรองมาตรฐานอุตสาหกรรมผลิตภัณฑ์ยางนอก (ม.อ.ก.) 682/2540

พ.ศ. 2543  ได้รับการรับรองมาตรฐาน QS 9000 สำหรับโรงงานผลิตชิ้นส่วนยางอุตสาหกรรม

พ.ศ. 2544  เริ่มผลิตผลิตภัณฑ์ยางในบิวทิวชนิดไม่รั่ว (Tuff-Up หรือ Non-puncture Tube)
ซึ่งเป็นลิขสิทธิ์ของ IRC เพียงแห่งเดียวในโลก และได้ก่อตั้งบริษัทย่อยแห่งใหม่คือบริษัท คินโนะ
โฮชิ เอ็นจิเนียริ่ง จำกัด ขึ้นเพื่อผลิตแม่พิมพ์ชิ้นส่วนยางอุตสาหกรรม โดยบริษัทฯ
ถือหุ้นในอัตราร้อยละ 99.99

พ.ศ. 2546  ได้รับรางวัลสถานประกอบการดีเด่นระดับประเทศ จากกระทรวงแรงงานและสวัสดิการสังคม 2 รางวัล ได้แก่ รางวัลดีเด่นด้านแรงงานสัมพันธ์ และรางวัลดีเด่นด้านสวัสดิการแรงงาน ประจำปี 2546

  บริษัทฯ เริ่มสายการผลิตประกอบวงล้อรถจักรยานยนต์ ซึ่งเป็นการนำชิ้นส่วนวงล้อประกอบเข้าด้วยกันกับยางนอก และยางในเพื่อใช้ในการประกอบรถจักรยานยนต์ต่อไป ปัจจุบันบริษัทฯ ประกอบวงล้อรถจักรยานยนต์ให้กับบริษัท ไทยซูซูกิ มอเตอร์ จำกัด และบริษัท ไทยยามาฮ่า มอเตอร์ จำกัด

พ.ศ. 2547  เปลี่ยนแปลงมูลค่าหุ้นที่ตราไว้ (Par) จาก 10 บาทต่อหุ้น เป็น 1 บาทต่อหุ้น
ทำให้หุ้นสามัญของบริษัทฯ เพิ่มขึ้นจาก 20 ล้านหุ้น เป็น 200 ล้านหุ้น

พ.ศ. 2548  ได้รับรางวัลองค์กรที่ดำเนินการอนุรักษ์พลังงานดีเด่นประจำปี 2548 (ENERGY
AWARDS) ประเภทโรงงานควบคุม หมวดอุตสาหกรรมเคมี
โดยกรมพัฒนาพลังงานทดแทนและอนุรักษ์พลังงาน กระทรวงพลังงาน เพื่อยกย่องและแสดง
ความชื่นชมผู้ที่มีผลงานดีเด่นในเรื่องการอนุรักษ์พลังงานและการใช้พลังงานอย่างมีประสิทธิภาพ

 ลงทุนซื้อเครื่องจักร 4-rolls-S- type calendar for tire fabric
เพื่อเพิ่มศักยภาพในการผลิตสินค้าคุณภาพได้มากขึ้น

พ.ศ. 2549  ได้รับโล่จากกระทรวงแรงงานที่ให้ความร่วมมือและสนับสนุน
“งานแข่งขันฝีมือแรงงานแห่งชาติ ครั้งที่ 21” ณ ศูนย์นิทรรศการและ การประชุมไบเทคบางนา

 ได้รับรางวัล Daikin Quality Award for Supplier Excellence Root Cause
Analysis and Best Quality Improvement Activities จาก บริษัท ไดกิ้น อินดัสทรีส์
(ประเทศไทย) จำกัด

 ลงทุนเครื่องจักร Continuous Vulcanization Machine
ใช้เทคโนโลยีล่าสุดที่สามารถดำเนินการผลิตติดต่อกันตั้งแต่ต้นกระบวนการผลิตจนถึงจบกระบวนการในเครื่องจักรตัวเดียวมีประสิทธิภาพ,
ความแม่นยำและคุณภาพสูงตามความต้องการของลูกค้า

พ.ศ. 2550  บริษัทฯ และบริษัทย่อยได้รับการรับรองมาตรฐานการจัดการสิ่งแวดล้อม ISO
14001สำหรับโรงงานผลิต ชิ้นส่วนยางที่ อำเภอวังน้อย จังหวัดพระนครศรีอยุธยา

 ได้รับรองมาตรฐานแรงงานไทย (มรท.8001-2546)
ระดับพื้นฐานจากกระทรวงแรงงานและสวัสดิการสังคม

 เปิดใช้ “อาคารวิทยานุสรณ์” เพื่อเป็นสถานที่สันทนาการ โดยจัดอุปกรณ์ออกกำลังกายที่ทันสมัย
มีลานกีฬา ห้องสมุด มินิมาร์ท และโรงอาหารที่สะอาดให้แก่พนักงาน

พ.ศ. 2551  ได้รับรางวัล “TCC ' s Safety Activity 2007” ( Silver
Certificate ) และ “TPS ACTIVITY GROUP Sup leader” ( The first runner up
) จาก Toyota Corporation

 ได้รับรางวัล “3 QA IMPROVEMENT ACTIVITY” (GROUP VOLUNTEER WINNER) จาก
Thai Hino Corporation

 ได้รับรางวัล INOAC BEST PARTNER PRIZE จาก INOAC JAPAN

 บรรลุโครงการ Zero Accident (ที่อำเภอวังน้อย)
ของหน่วยงานสวัสดิการแรงงานจังหวัดพระนครศรีอยุธยา ขั้นไม่หยุดงาน 1,000,000 ชั่วโมง
เมื่อวันที่ 15 ก.พ. 2551 และบรรลุโครงการต่อเนื่องเป็นอุบัติเหตุถึงขั้นไม่หยุดงาน 3,000,000
ชั่วโมง เมื่อวันที่ 15 ต.ค. 2551

 บรรลุโครงการ Zero Accident (ที่รังสิต)
ของหน่วยงานสวัสดิการและแรงงานจังหวัดปทุมธานี

ขั้นไม่หยุดงาน 1,000,000 ชั่วโมง เมื่อวันที่ 25 ก.ค. 2551
และดำเนินโครงการต่อเนื่องเป็นอุบัติเหตุถึงขั้นไม่หยุดงาน 3,000,000 ชั่วโมง

พ.ศ. 2552  ได้รับรางวัล “Mould & Die Best Practice Factory Award 2008”
โครงการพัฒนา อุตสาหกรรมแม่พิมพ์ จากกระทรวงอุตสาหกรรม

 ได้รับรางวัล QUALITY TAGET SUCCESSFUL In 2008 จาก Thai Yamaha Moter Co.,
Ltd.

 ได้รับรางวัล “Zero-Accident Campaign”
ในโครงการรณรงค์ของหน่วยงานและสวัสดิการและแรงงานจังหวัดปทุมธานี
ไม่มีอุบัติเหตุถึงขั้นหยุดงานได้ 1,166,456 ชั่วโมงการทำงาน ระหว่างวันที่ 18 เม.ย. 51 - 15
ส.ค. 51 และดำเนินการโครงการต่อเป็น 2,236,651 ชั่วโมงการทำงานถึงวันที่ 1 ธ.ค. 51

 ได้รับใบประกาศเกียรติคุณระดับทองแดงจากโครงการ “Zero-Accident Campaign”
โครงการรณรงค์ ลดสถิติอุบัติเหตุจากการทำงานให้เป็นศูนย์ ประจำปี 2552
ไม่มีอุบัติเหตุจากการทำงานถึงขั้นหยุดงานต่อเนื่องตั้งแต่ 1,000,000 - 2,999,999
ชั่วโมงการทำงาน จากกระทรวงแรงงาน

-   ได้รับรางวัล “The 4^(st) QA Improvement Activity 2008 Group Volunteer”
    จาก Thai Hino Co-operation Club

-   ได้รับรางวัล “QA IMPROVEMMENT ACTIVITY (1st Runner Up Division-2 / QA
    Member Group) จาก TCC

   ได้รับรางวัล “QA IMPROVEMMENT ACTIVITY (Member Group-3/ QA Leader
  Group)” จาก TCC

   ได้รับรางวัล “QC Circle Presentation of the year 2008 (3rd Runner - Up
  of Group C)” จาก MMC

   ได้รับรางวัล “รางวัลพัฒนาการส่งมอบ” จาก The Siam Kubota Industry

   ได้รับรางวัล “Safety Activity Certificate 2008 in Level B” จาก TCC

   ได้รับรางวัล “Delivery Award 2009” จาก HONDA AUTOMOBILE (Thailand) Co.,
  Ltd.

   ได้รับรางวัล “AWARD OF APPRECIATION ( in recognition and appreciation
  of year 2008 outstanding suppliers)” จาก Honda Access Asia & Oceania
  Co., Ltd.

-   ได้รับรางวัล “BEST AWARD 2009 QUALITY , COST , DELIVERY” จาก Toyoroki

  (Thailand) Co., Ltd.

-   ได้รับเกียรติบัตรในโครงการธรรมาภิบาลสิ่งแวดล้อม ซึ่งบริษัทฯ
    เป็นสถานประกอบการที่ผ่านเกณฑ์ธรรมมาภิบาลสิ่งแวดล้อมของกระทรวงอุตสาหกรรม

-   ได้รับเกียรติบัตรในการเข้าร่วมกิจกรรมการจัดการพลังงานแบบสมบูรณ์
    เพื่อยกระดับประสิทธิภาพการใช้พลังงานสำหรับอุตสาหกรรม รุ่นที่ 7 “Total Energy
    Management: TEM 7” จากกรมส่งเสริมอุตสาหกรรม
    กระทรวงอุตสาหกรรมและสถาบันวิจัยพลังงาน จุฬาลงกรณ์มหาวิทยาลัย

พ.ศ. 2553 
เป็นผู้ผลิตยางรถจักรยานยนต์บริษัทแรกของประเทศไทยที่งดใช้วัตถุดิบผลิตยางที่มีสาร PAH
ซึ่งถูกระบุว่าเป็นสารก่อมะเร็ง โดยหันมาใช้การผลิตยางแบบ Low PAH
ซึ่งเป็นมาตรฐานเดียวกับกฎระเบียบใหม่ของสมาคมผู้ผลิตยางและยางล้อแห่งสหภาพยุโรป

 ได้รับโลห์ “HRD Activity 2009 Outstanding Improvement” จาก Toyota
Co-operation Club

 ได้รับโลห์ “TPS Activity 2009 (TPS Leader Group 1-16)” จาก Toyota
Production System

-   ได้รับเกียรติบัตร “Safety Activity 2009 Level B” จาก Toyota Co-operation
    Club

-   ได้รับโลห์ “The Best of Potential on Price & Quality for Year 2009) จาก
    Summit Corporation

-   ได้รับโลห์ “Runner Up for Outstanding Performance Supplier in Delivery
    (Group D)” จาก Toyota

-   ได้รับเกียรติบัตรในการเข้าร่วมโครงการ "การจัดทำคู่มือข้อมูลวัฏจักรชีวิตผลิตภัณฑ์ (LCI -
    LCA)" จากกรมโรงงานอุตสาหกรรม

-   ได้รับโลห์จากการสนับสนุนการแข่งขันฝีมือแรงงานแห่งชาติครั้งที่ 23
    จากคณะกรรมการส่งเสริมภาคพัฒนาฝีมือแรงงาน

-   ได้รับโลห์จากการเป็นสถานประกอบการปลอดบุหรี่ ระดับก้าวหน้า (Platinum)
    จากสมาคมพัฒนาคุณภาพสิ่งแวดล้อม แผนงานพัฒนาสถานประกอบการปลอดบุหรี่ (สสส.)

-   ได้รับรางวัล
    “สถานประกอบการดีเด่นด้านความปลอดภัยอาชีวอนามัยและสภาพแวดล้อมในการทำงาน”
    จากกระทรวงแรงงาน กรมสวัสดิการและคุ้มครองแรงงาน
    ในงานสัปดาห์ความปลอดภัยในการทำงานแห่งชาติ ครั้งที่ 24

-   ได้รับเกียรติบัตร “Outstanding Establishment on Labour Relations and
    Welfare” จากกระทรวงแรงงาน

-   ได้รับรางวัล “Zero-Accident Campaign”
    ในโครงการรณรงค์ของหน่วยงานและสวัสดิการและแรงงาน ไม่มีอุบัติเหตุถึงขั้นหยุดงานได้
    1,737,651.50 ชั่วโมงการทำงาน ระหว่างวันที่ 13 ก.ค 52 - 3 เม.ย 53
    จากกระทรวงแรงงาน

-   ได้รับใบประกาศเกียรติคุณระดับทองแดงจากโครงการ “Zero-Accident Campaign”
    โครงการรณรงค์ ลดสถิติอุบัติเหตุจากการทำงานให้เป็นศูนย์ ประจำปี 2553
    ไม่มีอุบัติเหตุจากการทำงานถึงขั้นหยุดงานต่อเนื่องตั้งแต่ 1,000,000 - 2,999,999
    ชั่วโมงการทำงาน จากกระทรวงแรงงาน

-   ได้รับรางวัลชนะเลิศในการแข่งขัน “QCC Kaizen South East Asia Competition
    2010” จากบริษัท INOAC และได้รับใบประกาศเกียรติคุณ “Excellent Award”
    สำหรับการแข่งขันระดับโลกที่ประเทศญี่ปุ่นเมื่อวันที่ 6 พฤศจิกายน 2553

พ.ศ. 2554  ได้รับโล่ห์ประกาศเกียรติคุณ - ระดับเงิน
“โครงการรณรงค์ลดสถิติอุบัติเหตุจากการทำงานให้เป็นศูนย์ (Zero Accident Campaign) ”
ประจำปี 2554 จากกระทรวงแรงงาน

-   ได้รับเกียรติบัตร - ระดับต้น “โครงการรณรงค์ลดสถิติอุบัติเหตุจากการทำงานเป็นศูนย์
    (Zero Accident Campaign) ” ประจำปี 2554 จากกระทรวงแรงงาน

-   ได้รับการประกาศเกียรติคุณ - รางวัลชมเชย “ด้านการบริหารและคุ้งครองความปลอดภัย
    อาชีวอนามัย และสภาพแวดล้อมในการทำงาน ระดับจังหวัด จากกระทรวงแรงงาน

-   ได้รับโล่ห์รางวัล “สถานประกอบการดีเด่น ด้านแรงงานสัมพันธ์และสวัสดิการแรงงาน
    ประจำปี 2554 จากกรมสวัสดิการและคุ้มครองแรงงาน กระทรวงแรงงาน

-   ได้รับการประกาศเกียรติคุณ - ระดับสมบูรณ์ขั้นริเริ่ม ในการเข้าร่วมโครงการ “ข้อกำหนด
    มรท.8001-2553 ด้านสวัสดิการแรงงาน” กระทรวงแรงงาน

-   ได้รับรางวัล “Bronze Award for excellent cooperation” จาก Kobota

-   ได้รับรางวัล “Safety Activity Target and passed the audit in Level A”
    จาก Toyota Co-Operation Club

-   ได้รับรางวัล “Advance Toyota Jishuken Activity 2010” จาก Toyota
    Co-Operation Club

-   ได้รับโล่ห์ “TPS TOP Management Seminar Activity Model Line 2010” จาก
    Toyota

  Co-Operation Club

-   ได้รับโล่ห์ “TPS Activity 2010 (TPS Leader Group 1-16)” จาก Toyota
    Production System

-   ได้รับโล่ห์ “The Best of Cooperation & System Development for year 2010
    จาก Summit Corporation

-   ได้รับรางวัล “Delivery Award 2010” จาก Honda Manufacturing Co.,Ltd.

3.3 ภาพรวมการประกอบธุรกิจ

บริษัทฯ ประกอบธุรกิจผลิตและจำหน่ายผลิตภัณฑ์ยางเป็นหลัก
โดยได้เข้าทำสัญญารับความช่วยเหลือและบริการทางทางเทคโนโลยีทางการผลิตและด้านวิศวกรรมจากบริษัท
อีโนเว รับเบอร์ จำกัด ประเทศญี่ปุ่น สำหรับผลิตภัณฑ์ยางของบริษัทฯ ประกอบด้วย

1. ชิ้นส่วนยางเพื่อใช้ในอุตสาหกรรม (Industrial Elastomer Part)
ผลิตภัณฑ์ชิ้นส่วนยางเพื่อใช้ในอุตสาหกรรมต้องใช้กระบวนการผลิตที่ซับซ้อนและใช้เทคโนโลยีสูง
เนื่องจากชิ้นส่วนยางเพื่อใช้ในอุตสาหกรรมจะต้องมีคุณสมบัติทนทานต่อสภาพการใช้งานที่ต้องการแตกต่างออกไป
ผลิตภัณฑ์ยางเพื่อใช้ในอุตสาหกรรมของบริษัทฯ สามารถแบ่งออกได้เป็น 2 กลุ่มหลักๆ คือ
ยางเพื่อใช้ในอุตสาหกรรมยานยนต์ ผลิตภัณฑ์สำคัญ เช่น ประเก็นยาง, ยางแท่นเครื่อง,
ยางขอบกระจก, ยางขอบประตู, ยางลอยน้ำ, จานระบายอากาศ เป็นต้น
และยางเพื่อใช้ในอุตสาหกรรมอื่นๆ ทั่วไป เช่น ยางติดวาล์วทางเดินน้ำ ยางหุ้มข้อต่อ
ยางกันกระเทือน ยางครอบวาล์วเครื่องใช้ไฟฟ้า ยางพันท่อแอร์ เป็นต้น

2. ยางนอกรถจักรยานยนต์ (Motorcycle Tire) บริษัทฯ
นับเป็นผู้ที่บุกเบิกตลาดยางรถจักรยานยนต์และประสบความสำเร็จเป็นอันดับหนึ่งในการครอบครองส่วนแบ่งทางการตลาดในประเทศภายใต้เครื่องหมายการค้า
“IRC” บริษัทฯ ได้มีการวิจัยและพัฒนาผลิตภัณฑ์ใหม่ๆ
ออกสู่ตลาดอย่างสม่ำเสมอเพื่อตอบสนองความต้องการของลูกค้าที่แตกต่างกัน ไม่ว่าจะเป็นเรื่องของ
รูปแบบ, ขนาด, คุณสมบัติ หรือสมรรถนะ โดยปัจจุบันยางนอกรถจักรยานยนต์ที่บริษัทฯ
ผลิตสามารถแบ่งตามลักษณะการใช้งาน เช่น On Road Tire, Off Road Tire, Scooter
Tire, Heavy Duty Tire, และ Snow Tire

3. ยางในรถจักรยานยนต์ (Motorcycle Tube) บริษัทฯ
ผลิตและจำหน่ายยางในรถจักรยานยนต์ทั้งตลาดในประเทศและต่างประเทศภายใต้เครื่องหมายการค้า
“IRC” เช่นเดียวกันกับยางนอก บริษัทฯ ทำการวิจัยยางในรุ่นใหม่ๆ
ออกมาเพื่อสนองตอบความต้องการลูกค้าอย่างต่อเนื่อง โดยมีสินค้าที่มีคุณสมบัติพิเศษตัวอย่างเช่น
ยางรุ่นบิวทิวชนิดไม่รั่ว (Tuff-Up Tube หรือ Non-puncture tube)
ซึ่งมีการบรรจุสารเคมีพิเศษโดยสารเคมีดังกล่าวจะเข้ามาอุดรอยรั่วทันทีในกรณียางในถูกของมีคมหรือของแหลม
ทำให้ช่วยยืดอายุการใช้งานของยางในให้มากขึ้น
ปัจจุบันยางรุ่นนี้มีฐานการผลิตอยู่ในประเทศไทยและเป็นลิขสิทธิ์ฉพาะของ IRC

4. ประกอบวงล้อรถจักรยานยนต์ (Wheel Set Assembly) บริษัทฯ
เริ่มสายการผลิตเมื่อเดือนมกราคม 2546
โดยสายการผลิตนี้เป็นการประกอบยางรถจักรยานยนต์ของบริษัทฯ
เข้ากับวงล้อรถจักรยานยนต์ของลูกค้าซึ่งมีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียมอัลลอยด์ (Casting Wheel)
แล้วส่งมอบกลับให้กับลูกค้าเพื่อจะนำไปประกอบเข้ากับรถจักรยานยนต์ต่อไป ปัจจุบัน บริษัทฯ
ประกอบวงล้อให้กับ 2 บริษัท คือ ไทยซูซูกิ มอเตอร์ จำกัด และบริษัท ไทยยามาฮ่า มอเตอร์
จำกัด

3.4 ภาพรวมและลักษณะการประกอบธุรกิจของบริษัทย่อย และบริษัทร่วมทุน

กลุ่มบริษัท อีโนเว รับเบอร์ (ประเทศไทย) จำกัด (มหาชน)

ปัจจุบันบริษัทฯ ถือหุ้นร้อยละ 99.99 ในบริษัทย่อย 2 แห่งคือ บริษัท ไอ อาร์ ซี (เอเชีย) รีเสิร์ช
จำกัด และบริษัทคินโนะโฮชิ เอ็นจิเนียริ่ง จำกัด และถือหุ้นร้อยละ 10 ในบริษัทร่วมทุน 1 แห่งคือ
บริษัท อีโนเว รับเบอร์ เวียดนาม จำกัด โดยมี รายละเอียดดังนี้

1. บริษัท ไอ อาร์ ซี (เอเชีย) รีเสิร์ช จำกัด

บริษัทฯ
เล็งเห็นถึงความสำคัญของการวิจัยและพัฒนาผลิตภัณฑ์เป็นอย่างมากเนื่องจากตลาดมีความต้องการผลิตภัณฑ์ที่มีความหลากหลาย
ซึ่งรวมถึงความหลากหลายของคุณภาพของผลิตภัณฑ์เพื่อวัตถุประสงค์ในการใช้งานที่แตกต่างกัน
บริษัทฯ จึงได้จัดตั้งบริษัท ไอ อาร์ ซี (เอเชีย) รีเสิร์ช จำกัด ขึ้นเมื่อวันที่ 18 กรกฎาคม 2538
เพื่อสนับสนุนให้บริการด้านการวิจัยและพัฒนาวัตถุดิบและผลิตภัณฑ์ของบริษัทฯ
ให้ตรงกับความต้องการของลูกค้ามากที่สุด

2. บริษัท คินโนะโฮชิ เอ็นจิเนียริ่ง จำกัด

ก่อตั้งเมื่อวันที่ 9 พฤศจิกายน 2544 เพื่อผลิตแม่พิมพ์โลหะ
ขึ้นรูปโลหะสำหรับชิ้นส่วนยางสำหรับรถยนต์และรถจักรยานยนต์
และได้รับการส่งเสริมการลงทุนจากคณะกรรมการส่งเสริมการลงทุน (BOI)
ปัจจุบันทำการผลิตให้แก่บริษัทฯ

3. บริษัท อีโนเว รับเบอร์ เวียดนาม จำกัด

ในปี 2539 บริษัทฯ ร่วมทุนกับ The Asian Inoue Rubber PTE.Ltd.(Singapore) และ
Sao Vang Rubber (Vietnam) Co.,Ltd. จำนวน 1 ล้านดอลลาร์สหรัฐ (10%) ก่อตั้ง
Inoue Rubber Vietnam Co.,Ltd. หรือ Cong Ty Tnmm Cao Su Inoue Vietnam
Co.,Ltd. ขึ้นในประเทศเวียดนาม ด้วยทุนจดทะเบียน 10 ล้านดอลลาร์สหรัฐ
เพื่อผลิตยางนอก-ยางใน สำหรับรถจักรยานยนต์ รถเข็น Barrow รถจักรยาน และ Hard Cart
เพื่อรองรับตลาดในประเทศเวียดนามที่กำลังขยายตัว

3.5 โครงสร้างรายได้

  ---------------------------- ---------- --------- ---------- --------- ---------- ---------
  ผลิตภัณฑ์                       ปี 2554               ปี 2553               ปี 2552     

                               ล้านบาท     %         ล้านบาท     %         ล้านบาท     %

  มูลค่าการจำหน่ายในประเทศ                                                             

  1. ชิ้นส่วนยางอุตสาหกรรม         2,245.59   37.07%    2,109.94   39.41%    1,645.23   36.50%

  2. ยางนอกรถจักรยานยนต์         1,588.32   26.22%    1,313.11   24.53%    1,203.29   26.70%

  3. ยางในรถจักรยานยนต์          330.17     5.45%     350.39     6.54%     332.15     7.37%

  4. วงล้อรถจักรยานยนต์ (RIM)     583.77     9.64%     465.93     8.70%     250.84     5.56%

  รวมมูลค่าการจำหน่ายในประเทศ     4,747.85   78.39%    4,239.36   79.18%    3,431.51   76.13%

  มูลค่าการจำหน่ายต่างประเทศ                                                            

  1. ชิ้นส่วนยางอุตสาหกรรม         431.21     7.12%     382.96     7.15%     251.65     5.58%

  2. ยางนอกรถจักรยานยนต์         603.64     9.97%     485.63     9.07%     561.84     12.47%

  3. ยางในรถจักรยานยนต์          274.37     4.53%     246.19     4.60%     262.22     5.82%

  4. วงล้อรถจักรยานยนต์ (RIM)     -          -         -          -         -          -

  รวมมูลค่าการจำหน่ายต่างประเทศ    1,309.23   21.61%    1,114.79   20.82%    1,075.71   23.87%

  มูลค่าการจำหน่ายรวมทั้งหมด                                                             

  1. ชิ้นส่วนยางอุตสาหกรรม         2,676.80   44.19%    2,492.90   46.56%    1,896.88   42.08%

  2. ยางนอกรถจักรยานยนต์         2,191.96   36.19%    1,798.74   33.60%    1,765.13   39.17%

  3. ยางในรถจักรยานยนต์          604.55     9.98%     596.58     11.14%    594.37     13.19%

  4. วงล้อรถจักรยานยนต์ (RIM)     583.77     9.64%     465.93     8.70%     250.84     5.56%

  รวมมูลค่าการจำหน่ายทั้งหมด        6,057.08   100.00%   5,354.15   100.00%   4,507.22   100.00%

  อัตราการเพิ่ม (ลด)              13.13%               18.79%               (20.20%)   
  ของมูลค่าการจำหน่ายจากปีก่อนหน้า                                                        
  ---------------------------- ---------- --------- ---------- --------- ---------- ---------

ในรอบบัญชีปี 2554 บริษัทฯ มีรายได้จากผลิตภัณฑ์และบริการ 4 ประเภท คือ
ยอดจำหน่ายชิ้นส่วนยางเพื่อใช้ในอุตสาหกรรมคิดเป็นร้อยละ 44.19% ของรายได้รวม
ยอดจำหน่ายยางนอกรถจักรยานยนต์คิดเป็นร้อยละ 36.19 ของรายได้รวม
ยอดจำหน่ายยางในรถจักรยานยนต์คิดเป็นร้อยละ 9.98 ของรายได้รวม
และวงล้อรถจักรยานยนต์คิดเป็นร้อยละ 9.64 ของรายได้รวม สำหรับสัด
ส่วนระหว่างยอดจำหน่ายในประเทศและยอดส่งออกคิดเป็นร้อยละ 78.39 และ 21.61 ตามลำดับ
ซึ่งรายละเอียดได้จำแนกไว้ดังต่อไปนี้

3.6 เป้าหมายการดำเนินธุรกิจ

“มุ่งสู่การเป็นผู้นำในการผลิตและพัฒนาผลิตภัณฑ์ยางอีลาสโตเมอร์ในอุตสาหกรรมและ
ยางนอกยางในรถจักรยานยนต์ในภูมิภาคอาเซียน” ภายใต้นโยบาย 7 ประการดังนี้

(1) เพิ่มความปลอดภัยทั้งทางการทำงาน และสภาพแวดล้อม

(2) สร้างสรรค์คุณภาพในผลิตภัณฑ์ทุกชิ้นด้วยระบบคุณภาพมาตรฐานสากล

(3) ยกระดับความพึงพอใจสูงสุดของลูกค้าในทุกมิติของผลิตภัณฑ์และการบริการ ซึ่งได้แก่

  ราคา/ต้นทุน ให้อยู่ในระดับที่แข่งขันได้ดีที่สุด

  คุณภาพ ให้อยู่ในระดับที่ดีที่สุดเมื่อเทียบกับเกณฑ์คุณภาพที่ลูกค้าตั้งไว้

  การจัดส่ง ให้อยู่ในระดับที่ดีที่สุดเมื่อเปรียบเทียบกับเกณฑ์ในการจัดส่งที่ลูกค้าตั้งไว้

  การบริการ/การแก้ไขปัญหา การบริการที่สัมฤทธิ์ผลอย่างดีที่สุดต่อลูกค้าตลอดเวลา

(4) พัฒนาบุคลากรทุกระดับให้มีประสิทธิภาพสูงขึ้น

(5) ดำเนินการวิจัยพัฒนาด้านเทคนิคทั้งวัตถุดิบ กระบวนการผลิตและผลิตภัณฑ์อย่างต่อเนื่อง

(6) มีสถานะการเงินที่เข้มแข็ง และมีผลตอบแทนที่จูงใจให้กับผู้ถือหุ้น

(7) มีส่วนร่วมในการพัฒนาชุมชน